Diari Oficial de la Generalitat Valenciana


Sumari del DOGV 5467, del 09-03-2007 (2007/2770)

RESOLUCIÓ de 14 de desembre del 2006, de la Conselleria de Territori i Habitatge, per la qual es fa pública la decisió del jurat dels premis Biennal a l'Habitatge en la Comunitat Valenciana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5467

Data del DOGV
:   09-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2770


Data del document
:   14-12-2006

Organisme emissor
:   Conselleria de Territori i Habitatge

Tipus de document
:   Resolució

Anàlisi jurídica

 Descriptors 

:   * habitatge social
    * premi cultural
    * distinció honorífica
    * arquitectura

Per Ordre del conseller de Territori i Habitatge de 21 de juliol del 2006 (DOGV núm. 5326, de 17 d'agost del 2006) s'establixen i convoquen per a l'exercici 2006 els premis Biennal a l'Habitatge en la Comunitat Valenciana.  
Després de constituir-se i reunir-se el jurat en sessió celebrada el dia 27 de novembre del 2006, acorda que es publique la decisió en el Diari Oficial de la Generalitat.   
Per raó d'això, resolc:  
Fer pública la decisió del jurat dels premis Biennal a l'Habitatge en la Comunitat Valenciana, que té el següent tenor literal:  
"Atorgar els premis Biennal a l'Habitatge en la Comunitat Valenciana, en la seua primera edició corresponent al present exercici 2006, als següents candidats en les distintes modalitats del premi i amb les dotacions següents:  
1. obra Realitzada  
Premi a la Innovació Residencial  
Queda desert perquè el jurat considera que les obres presentades no aporten innovacions tipològiques, espacials o de sostenibilitat en l'edificació, sinó que són mera aplicació de sistemes, tècniques i criteris ja coneguts.  
Premi a l'Habitatge de Protecció Pública  
Primer premi, dotat amb 10.000 Euros al Sr. Javier García Solera. El jurat ha valorat la modernitat de la proposta en la senzillesa volumètrica del conjunt, la nova tipologia dels habitatges, l'austeritat en l'elecció de materials, la neteja de les solucions constructives i dels acabats i l'estreta relació entre allò públic i allò privat. D'especial interés s'ha considerat la respectuosa integració de l'edifici en el medi natural.  
Accèssit, dotat amb 3.000 Euros al Sr. Carlos Meri Cucart. El jurat ha valorat la inclusió de criteris bioclimàtics en el disseny i l'organització de l'edifici amb la conversió en passants habitatges que per la seua posició en la planta no ho són gràcies a l'estratègica posició i configuració dels patis de llums. D'aquesta proposta el jurat ha valorat també l'austeritat en l'elecció de materials i la varietat tipològica.  
Premi Actuació de Rehabilitació Residencial  
Primer premi, dotat amb 9.000 Euros: desert.  
Accèssit, dotat amb 3.000 Euros al Sr. José María Urcelay Fernández, el jurat entén que l'obra presentada encara que no s'ajusta a la finalitat d'aquesta modalitat del concurs, és a dir, la rehabilitació entesa com la reutilització substancial del ja existent, es considera interessant com a exemple d'intervenció en el centre històric, on es resol amb èxit la integració a l'entorn tant en la composició general de l'edifici com en el disseny dels seus components. Es valora especialment la reinterpretació amb llenguatge modern dels elements arquitectònics tradicionals.  
2. Projectes d'investigació  
Premi a Projecte d'Investigació  
Es declara desert per entendre el jurat que l'obra presentada no s'ajusta a les característiques i objecte d'aquesta modalitat del concurs, és a dir, l'anàlisi de qüestions relacionades amb les noves necessitats espacials i tècniques dels habitatges i no així l'explicació d'un cas concret".  
València, 14 de desembre de 2006. - El conseller de Territori i Habitatge: Esteban González Pons.